Ur bloavezh ouzhpenn leun a draoù skrijus hag a gozh-koazioù e Wisteria  Lane.  N'on ket bet kendrec'het gant pep bloavezh eus Desperate Housewives met anzav a ran e plij din heuliañ ar stirad bepred. Ar pempvet bloavezh a oa mat-kenañ. Ar c'hwec'hvet n'em eus ket kavet ken kendrec'hus marteze, koulskoude e oa a bep seurt traoù dedennus! En o-zouez "kevrinoù" ar bloavezh tro-dro d'ar familh nevez erru hag ar muntrer.  Div rann "maez an istor" a zo bet, unan diwar-benn "lazher Wisteria Lane" hag e vuhez hag ivez unan o tremen warlerc'h gwallzarvoud Nedeleg  (ooooh, gwellañ rann ar bloavezh e oa hini Nedeleg marteze!) e-lec'h ma huñvree pep hini eus ar pezh a vefe "c'hoarvezet ma…".  Istorioù Bree ha Lynette 'm eus kavet dedennus a-hed ar rummad, ha meur a zra soutil a zo bet en-dro da C'habrielle (perak n'he deus ket bet c'hoant desevel he bugale e spagnoleg pe c'hoazh pa felle dezhi sikour ar c'houblad heñvelreviad da gaout ur bugel). Istorioù Suzanne ha Katherine avat…  Fin ar stirad ne oa ket fall, diskoulmet e vez traoù zo met un dra nec'hus a  vez dizoloet er fin hag a chom direspont… Ehe!  Bon setu, n'eo ket bet gwellañ bloavezh Desperate Housewives met n'eo ket bet an hini fallañ kennebeut.